বেদ
সামবেদ (সংস্কৃত: सामवेद) ("সামন্‌" বা গান ও "বেদ" বা জ্ঞান থেকে) হল সংগীত ও মন্ত্রের বেদ। সামবেদ হিন্দুধর্মের সর্বপ্রধান ধর্মগ্রন্থ বেদের দ্বিতীয় ভাগ। এটি বৈদিক সংস্কৃত ভাষায় রচিত। সামবেদে ১,৮৭৫টি মন্ত্র রয়েছে। এই শ্লোকগুলি মূলত বেদের প্রথম ভাগ ঋগ্বেদ থেকে গৃহীত। এটি একটি প্রার্থনামূলক ধর্মগ্রন্থ। বর্তমানে সামবেদের তিনটি শাখার অস্তিত্ব রয়েছে। এই বেদের একাধিক পাণ্ডুলিপি ভারতের বিভিন্ন অঞ্চল থেকে আবিষ্কৃত হয়েছে।
ভেজা বিঁধা
সর্বসাধারণের মালিকাধীন কোন স্থানকে এই উৎসবের স্থান হিসেবে নির্বাচিত করা হয়। সেই স্থানে একটি ভেরেন্ডা গাছের ডাল পুঁতে ঐ ডালের ওপর গোবর রেখে একটি ফুল গুঁজে দেড়শো থেকে দুইশো গজ দূর থেকে ঐ ফুলকে লক্ষ্য করে তীর ছোঁড়া হয়। প্রথমে তিনটি আনুষ্ঠানিক তীর ছোঁড়েন যথাক্রমে মাঝি, গোড়েৎ মাঝি ও নায়কে। তাঁদের তীর ছোঁড়া হলে প্রতিযোগিতা শুরু হয়। যিনি ভেরেন্ডা গাছের ডাল পোঁতেন, তার চোখ বেঁধে দেওয়া হয় এবং তিনি ছাড়া বাকি সকলেই প্রতিযোগিতায় অংশগ্রহণ করতে পারেন। প্রতি প্রতিযোগী তিনটি করে তীর যথাক্রমে তাঁদের দেবতা, পূর্বপুরুষ ও পুরুষকারের প্রতি উৎসর্গ করে ছোঁড়েন। যিনি বিজয়ী হন, তাঁকে কাঁধে করে নিয়ে যাওয়া হয় এবং নতুন জামাকাপড় ও এক হাড়ি হাড়িয়া নামক মদ উপহার দেওয়া হয়।